Пра чарговае абвастрэньне стасункаў зь місіяй АБСЭ ў Менску, зыніцыяванае Аляксандрам Лукашэнкам, сам Ганс-Георг Вік нічога ня ведае. Цяпер ён знаходзіцца ў Вене, дзе абмяркоўвае з кіраўніцтвам АБСЭ беларускую сытуацыю. Кіраўніцтва АБСЭ лічыць неабходным аказаньне дапамогі для стварэньня сеткі ўнутраных незалежных назіральнікаў на прэзыдэнцкіх выбарах у Беларусі. Акрамя таго, кіраўніцтва АБСЭ вельмі нэгатыўна паставілася да зьяўленьня прэзыдэнцкага дэкрэту № 8, які жорстка рэглямэнтуе атрыманьне заходняй дапамогі.